Publication: Magyar Közlöny
Issue: MK-2003-142 (Year: 2003, Number: 142)
Era: 1990-2004
Section: 67. §-a, illetve a környezet védelmének általános szabályairól szóló 1995. évi LIII. törvény 49. §-a rendelkezik az
Paragraph Index: 699

67. §-a, illetve a környezet védelmének általános szabályairól szóló 1995. évi LIII. törvény 49. §-a rendelkezik az országos környezetvédelmi információs rendszer mûködtetésérõl és az ezzel kapcsolatos miniszteri feladatokról. Ennek értelmében a természetvédelmi hatóságok a védett természeti területek és értékek nyilvántartását folyamatosan kötelesek végezni. A hatóságoknak a digitális adatbázisok és térképi állományok rendszeres karbantartása, illetve fejlesztése is feladata. Ma már szinte elképzelhetetlen magas színvonalú adattárolás és -kezelés a digitális térképeket megjelenítõ térinformatikai alkalmazások nélkül. Ezek használata, a térképi állományok frissítése és az adatszolgáltatásba történõ integrálása folyamatos, rendszeres fejlesztést igényel. Magyarország csak akkor lesz képes eleget tenni az európai uniós adatszolgáltatási kötelezettségeknek, ha eléri az adatnyilvántartás és -szolgáltatás nyugat-európai színvonalát. A természetvédelem ingatlan-nyilvántartásának és vagyonkezelésének korszerûsítése érdekében fokozatosan át kell térni a digitális állami alaptérképre és a TAKARNET rendszerre. 5.4.2. Nemzetközi kötelezettségek 5.4.2.1. Az EU-csatlakozással kapcsolatos feladatok 5.4.2.1.1. A Natura 2000 hálózat kialakítása Az Európai Unióhoz történõ csatlakozás során a természetvédelem területén hazánk legfontosabb jogharmonizációs feladata a közösségi jelentõségû élõhelyek és fajok védelmére felállítandó Natura 2000 hálózat hazai területeinek kijelölése. A Natura 2000 hálózat egyik részét a vadon élõ madarak védelmérõl szóló 79/409/EGK irányelv (madárvédelmi irányelv) szerinti, ún. különleges madárvédelmi területek (Special Protection Area, SPA) képezik, melyeket az irányelv I. mellékletében felsorolt veszélyeztetett madárfajok, valamint a vonuló fajok védelme érdekében kell Magyarországnak kijelölnie. A természetes élõhelyek, illetve a vadon élõ növény- és állatvilág megõrzésérõl szóló 92/43/EGK irányelv (élõhelyvédelmi irányelv) 3. cikke alapján a Natura 2000 hálózat felállításához javaslatot kell tenni az ún. különleges természetmegõrzési területekre (Special Area of Conservation, SAC), melyeken a közösség szempontjából jelentõs, az irányelv I. mellékletében felsorolt, természetes élõhelytípusok, illetve a II. mellékletben felsorolt növény- és állatfajok élõhelyei találhatók. A cél ezen természetes élõhelytípusoknak és e fajok élõhelyeinek fennmaradása. A szakmai szempontok alapján felterjesztett területeket az Európai Unió Bizottsága hagyja jóvá, majd a jóváhagyást követõen az egyes tagállamok gondoskodnak a területek védelmérõl, amihez indokolt esetben közösségi társtámogatás vehetõ igénybe. A Natura 2000-területekkel kapcsolatban hazánknak a többi tagállamhoz hasonlóan foganatosítania kell a szükséges védelmi intézkedéseket, ha kell, olyan kezelési tervek megalkotásával, amelyek kifejezetten a területekre vonatkoznak, vagy pedig egyéb fejlesztési tervek részeként. Biztosítani kell a megfelelõ jogszabályi, hatósági vagy szerzõdéses intézkedéseket, amelyek megfelelnek a veszélyeztetett természetes élõhelytípusok és fajok ökológiai szükségleteinek. Meg kell tenni a megfelelõ lépéseket annak érdekében, hogy e területeken elkerüljük a természetes élõhelytípusok, illetve a fajok élõhelyeinek leromlását, továbbá azon fajok háborgatását, zavarását, amelyek alapján a területet kijelölték. A kiemelt jelentõségû fajok és élõhelytípusok védelme érdekében a tagországok a Natura 2000 hálózat kialakításához közösségi társfinanszírozást kérhetnek. Az EU „kedvezõtlen adottságú és környezeti korlátozottságú térségek” programja (LFA) keretében további támogatási lehetõségek és források állnak majd rendelkezésre. A tervezési ciklusban szükséges egy nemzetközi tapasztalatokkal is rendelkezõ személyekbõl álló tudományos szakmai egyeztetõ fórum, ún. Steering Committee felállítása, amely folyamatosan segíti az EU-csatlakozással összefüggõ és a nemzetközi kötelezettségbõl fakadó feladatok teljesítésére irányuló államigazgatási munkát. 2003/142. szám 5.4.2.1.1.1. A különleges madárvédelmi területek kijelölése A madárvédelmi irányelv alapján összeállítottuk a közösségi jelentõségû madárfajok hazai élõhelyeinek védelmét szolgáló, a Natura 2000 hálózat részét képezõ, különleges madárvédelmi területek jegyzékének szakmai tervezetét. E területek kijelölésüket követõen automatikusan a Natura 2000 hálózat részévé válnak. A kijelölésekor szem elõtt kell tartani a fajok ökológiai igényeit, különös tekintettel azok szaporodási, vedlési és telelõterületeire, valamint vonulási útvonaluk pihenõhelyeire. Megkülönböztetett figyelmet kell fordítani a vizes élõhelyek védelmére, különösen a nemzetközi jelentõségû vizes élõhelyekre. A kijelölés jogszabályi kihirdetéséhez szükséges a megfelelõ adminisztratív, illetve államigazgatási lépések megtétele (egyeztetések, helyrajzi számok kigyûjtése, további felmérések stb.). A különleges madárvédelmi területeket Magyarországnak a tervezett EU-csatlakozás idõpontjáig kell kijelölnie. 5.4.2.1.1.2. A különleges természetmegõrzési területek felmérése és kijelölése Az élõhelyvédelmi irányelvben felsorolt kritériumok és az idevonatkozó tudományos ismeretek alapján Magyarországnak is javaslatot kell tennie a közösségi jelentõségû területek listájára, megjelölve, hogy az adott terület milyen veszélyeztetett természetes élõhelytípusoknak, illetve fajoknak ad otthont. A közösségi jelentõségûnek javasolt területek listáját — a területek teljes dokumentációjával együtt — a csatlakozás idõpontjáig be kell nyújtani az Európai Unió Bizottságához. A dokumentumoknak tartalmazniuk kell a terület térképét, nevét, elhelyezkedését, kiterjedését, továbbá — a bizottság által megadott formában — az irányelv III. mellékletében felsorolt szakmai kritériumok alkalmazásából származó adatokat. A bizottság a javaslatok közül hazánkkal együttmûködve választja ki és — az Irányelvben foglaltaknak megfelelõen — hagyja jóvá azoknak a területeknek a listáját, amelyeket közösségi jelentõségûnek ítél meg. Ezt követõen a lehetõ leghamarabb — de legkésõbb hat éven belül — a területet különleges természetmegõrzési területté kell nyilvánítani. 5.4.2.1.1.3. Monitorozás, kutatás Mindkét természetvédelmi irányelv elõírja a tagállamok számára az ezekben felsorolt fajok és élõhelyek természetvédelmi helyzetének folyamatos ellenõrzését, különös tekintettel állományuk rendszeres monitorozására, a fennmaradásukat veszélyeztetõ tényezõk tudományos kutatására. A nemzeti biodiverzitás-monitorozó rendszer keretében az irányelvek mellékleteiben szereplõ hazai élõhelyek és fajok megfigyelése szabványosított módszerekkel megkezdõdött. Az így szerzett információkat a tagállamok és a közösség szintjén végzett kutatások megfelelõ koordinációja érdekében szükséges kicserélni. Az idõszakosan elkészítendõ nemzeti jelentések alapját is a monitorozásból származó adatok képezik. Kiemelt figyelmet kell fordítani a területek kijelölésére, az ökológiai hálózat megvalósításához szükséges tudományos munkára, valamint a tagállamok közötti, határokon átnyúló kutatási együttmûködés támogatására. 5.4.2.1.1.4. Az Európai Unió felé történõ adatszolgáltatási kötelezettség EU-taggá válásunkat követõen a madárvédelmi irányelv alapján háromévente, míg az élõhelyvédelmi irányelv alapján hatévente részletes jelentést kell készítenünk az Európai Unió Bizottságának a két irányelv alapján hozott rendelkezések végrehajtásáról, a végrehajtás ellenõrzésérõl, a Natura 2000-területek állapotáról, a veszélyeztetett élõhelyek és fajok helyzetérõl, az aktuális veszélyforrásokról és az ezek kivédésére tett intézkedésekrõl. Évente kell valamennyi országnak jelentést tennie az irányelvek végrehajtása során elvégzett belsõ derogációkról, felmentésekrõl, ezek esetleges hatásairól. A jelentések elkészítéséhez a monitorozás és a kutatás eredményei mellett elengedhetetlenül szükséges további adatok rendszeres gyûjtése, feldolgozása az irányelvekben tárgyalt tevékenységekkel kapcsolatban (például vadászattal kapcsolatos derogációk, bizonyos fajokkal kapcsolatos állományszabályozás). 5.4.2.1.1.5. A társadalom széles körû tájékoztatása Az Európai Unió különösen nagy hangsúlyt fektet az irányelvek elõírásainak minél szélesebb körû társadalmi megismertetésére, hiszen ezek a védelmi célkitûzések nem valósulhatnak meg a társadalom minél szélesebb rétegeinek bevonása nélkül. A tájékoztatásnak egyrészt az irányelveknek megfelelõ, a hazai jogrendbe beépített korlátozások, tilalmak megismertetésére, másrészt a gazdálkodók által igénybe vehetõ finanszírozási rendszerek bemutatására kell kiterjednie. Ez utóbbi pénzügyi eszközök a külterjes mezõgazdasági termelés támogatása révén segítenek a veszélyeztetett élõhelyek és fajok természetvédelmi szempontból kedvezõ állapotának megõrzésében. 5.4.2.1.1.6. A Natura 2000-területek fenntartása A Natura 2000-területek kedvezõ természeti állapotát a kihirdetést követõen meg kell õrizni, ha ez szükséges, helyre kell állítani. A Natura 2000-területek hazai kijelölése még folyamatban van, a jelenlegi tagországok adatain alapuló becslések szerint az ország 15%-át lefedõ, mintegy kétszáz Natura 2000-terület kijelölése várható. A kijelölésre váró területek egy része már jelenleg is országos vagy helyi védettséget élvez, vagy rövidesen védelem alá kerül, így fenntartásuk forrásai a védett természeti területek költségei között szerepelnek. Ugyanakkor becslések szerint a Natura 2000-területeknek legalább harmada-kétharmada (az ország területének 5—10%-a) nem a védett természeti területek hálózatából kerül ki, így fenntartásuk kifejezetten az EU-csatlakozással kapcsolatos költségtényezõként merül fel. E területeken a kedvezõ természeti állapot biztosítását a terület megvásárlása, illetve aktív kezelési tevékenységek, élõhely-rekonstrukciók elvégzése jelenti. A magántulajdonban maradó területeken a kezelési tervnek 2003/142. szám megfelelõ, természetbarát gazdálkodás következtében érvényesülõ esetleges profitveszteség kompenzálására kifizetendõ kártalanítás, adott esetben a gazdálkodóval kötött szerzõdéssel kapcsolatos támogatás kifizetése jöhet szóba költségként. A forrásigények jelenleg csak becsülhetõk, más EU-tagországok költségeinek figyelembevételével. Az ország 5—10%-át kitevõ területtel (465—930 ezer ha) és a hektáronkénti évi 4,5—50 ezer Ft költséggel (EU-adatok alapján) számolva minimum 2,1—4,2 milliárd Ft (maximum 46,5 milliárd Ft!) évi fenntartási többletköltséget jelent majd a Natura 2000 hálózat mûködtetése. 5.4.2.1.2. A washingtoni egyezmény (CITES), illetve a 338/97/EK rendelet hazai végrehajtása 5.4.2.1.2.1. A központi és területi szervek feladatai Az 1973-ban hatályba lépett washingtoni egyezményhez (CITES) Magyarország 1985-ben csatlakozott, elõírásait

Source: https://magyarkozlony.hu/hivatalos-lapok/baf51686730c8137e4c342fa81918d3f73ae7a16/dokumentumok/51c758a44d8c6475668366ce44e0c0b168fe9de9/letoltes